**FINANCIJSKI REZULTATI POSLOVANJA PODUZETNIKA SA SJEDIŠTEM U DUBROVNIKU,**

**U RAZDOBLJU OD 2016. – 2020. GODINE**

U razdoblju od 2016. do 2020. godine broj poduzetnika čije je sjedište u Dubrovniku povećao se s 2.006 na 2.336, što je povećanje broja poduzetnika za 330, ili 16,5%. Kroz navedeno razdoblje broj zaposlenih se smanjio za 322 zaposlena ili 2,9% (s 11.021 zaposlenih u 2016. godini, na 10.699 zaposlenih u 2020.).

Ukupni prihodi koje su ostvarili poduzetnici sa sjedištem u Dubrovniku bili su najveći 2019. godine i iznosili su 8 milijardi kuna. Najveća dobit razdoblja ostvarena je u 2018. godini, u iznosu od 753,7 milijuna kuna, a najveći gubitak razdoblja iskazan je 2020. godine, u iznosu od 812,2 milijuna kuna.

**Grafikon 1. Neto dobit/gubitak i broj zaposlenih kod poduzetnika sa sjedištem u Dubrovniku, u razdoblju 2016.-2020. godine[[1]](#footnote-1)**

****

*Izvor: Fina, Registar godišnjih financijskih izvještaja, obrada GFI-a za razdoblje 2016. – 2020. godine*

U proteklih pet godina poduzetnici u Dubrovniku četiri su godine završili s pozitivnim, a samo 2020. godinu s negativnim financijskim rezultatom.

**Tablica 1. Broj poduzetnika, broj zaposlenih te osnovni rezultati poslovanja poduzetnika sa sjedištem u Dubrovniku, u razdoblju 2016.-2020. godine** [[2]](#footnote-2) *(iznosi u tisućama kuna, plaće u kunama)*

|  |  |  |  |  |  |
| --- | --- | --- | --- | --- | --- |
| **Opis** | **2016.**  | **2017.**  | **2018.**  | **2019.**  | **2020.** |
| Broj poduzetnika | 2.006  | 2.127  | 2.275  | 2.341  | 2.336  |
| Broj zaposlenih | 11.021  | 11.566  | 12.383  | 12.890  | 10.699  |
| Ukupni prihodi | 6.393.870  | 6.777.630  | 7.634.537  | 8.001.638  | 4.010.315  |
| Ukupni rashodi | 6.163.010  | 6.130.152  | 7.003.460  | 7.273.912  | 4.548.540  |
| Dobit razdoblja | 562.774  | 750.593  | 753.689  | 733.997  | 273.996  |
| Gubitak razdoblja | 412.957  | 207.718  | 239.320  | 136.380  | 812.221  |
| **Dobit razdoblja (+) ili gubitak razdoblja (-)** | **149.817**  | **542.875**  | **514.369**  | **597.616**  | **-533.232**  |
| Izvoz | 869.696 | 1.003.667 | 1.387.733 | 1.339.777 | 396.055 |
| Uvoz | 76.997 | 127.699 | 124.714 | 131.515 | 132.513 |
| **Prosječna mjes. neto plaća po zaposlenom** | **5.673**  | **5.855**  | **5.988**  | **6.161**  | **5.438** |

*Izvor: Fina, Registar godišnjih financijskih izvještaja, obrada GFI-a za razdoblje 2016. – 2020. godina*

U promatranom razdoblju, izvoz je smanjen sa 869,7 milijuna kuna, koliko je ostvareno 2016. godine, na 396,1 milijun kuna u 2020. godini. Najveći izvoz u promatranom razdoblju ostvaren je 2018. godine, kada je iznosio 1,4 milijarde kuna. U istom razdoblju, od 2016. do 2020. godine, prosječna mjesečna neto plaća zaposlenih smanjena je za 4,1%, (s 5.673 kune u 2016. godini na 5.438 kuna u 2020. godini).

Poduzetnici Dubrovnika, njih 2.336, u 2020. godini imali su 10.699 zaposlenih, što je prosječno 4,6 zaposlenih po poduzetniku i smanjenje od 15,1% u odnosu na 2019. godinu (12.609 zaposlenih).

**Tablica 2. Osnovni financijski rezultati poslovanja poduzetnika grada Dubrovnika u 2020. godini – usporedba s poduzetnicima Dubrovačko-neretvanske županije** *(iznosi u tisućama kuna, prosječne plaće u kunama)*

| **Opis** | **Grad Dubrovnik** | **Dubrovačko-neretvanska županija** |
| --- | --- | --- |
| **2019.** | **2020.**  | **Index** | **2019.** | **2020.**  | **Index** |
| Broj poduzetnika |   | 2.336 | - |   | 4.393 | - |
| Broj zaposlenih | 12.609 | 10.699 | 84,9 | 22.070 | 19.656 | 89,1 |
| Ukupni prihodi | 7.636.970 | 4.010.315 | 52,5 | 12.489.655 | 7.937.367 | 63,6 |
| Ukupni rashodi | 6.898.657 | 4.548.540 | 65,9 | 11.467.897 | 8.688.071 | 75,8 |
| Dobit prije oporezivanja | 863.044 | 273.996 | 31,7 | 1.316.144 | 494.186 | 37,5 |
| Gubitak prije oporezivanja | 124.730 | 812.221 | >>100 | 294.386 | 1.244.890 | >>100 |
| Porez na dobit | 131.996 | -4.993 | - | 209.831 | 15.279 | 7,3 |
| Dobit razdoblja | 731.372 | 241.207 | 33,0 | 1.106.847 | 434.609 | 39,3 |
| Gubitak razdoblja | 125.054 | 774.439 | >>100 | 294.920 | 1.200.592 | >>100 |
| **Dobit razdoblja (+) ili gubitak razdoblja (-)** | **606.318** | **-533.232** | **-** | **811.927** | **-765.983** | **-** |
| Izvoz | 1.272.866 | 396.055 | 31,1 | 2.324.801 | 910.302 | 39,2 |
| Uvoz | 132.323 | 132.513 | 100,1 | 360.608 | 357.890 | 99,2 |
| Bruto investicije samo u novu dugotrajnu imovinu | 206.944 | 112.751 | 54,5 | 531.906 | 230.424 | 43,3 |
| **Prosječna mjesečna neto plaća po zaposlenom** | **6.180** | **5.438** | **88,0** | **5.751** | **5.284** | **91,9** |

*Izvor: Fina, Registar godišnjih financijskih izvještaja, obrada GFI-a za 2020. godinu*

Ukupni prihodi ostvareni u 2020. godini iznosili su 4 milijarde kuna, što je smanjenje od 47,5% u odnosu na 2019. godinu, a ukupni rashodi 4,5 milijarde kuna, što je za 34,1% manje u odnosu na prethodnu poslovnu godinu. Poduzetnici Dubrovnika iskazali su negativan konsolidirani financijski rezultat u 2020. godini u iznosu od 533,2 milijuna kuna, što je rezultiralo iznimnim smanjenjem u odnosu na ostvarenu neto dobit u 2019. godini (606,3 milijuna kuna).

**TOP 10** poduzetnika sa sjedištem u Dubrovniku, rangiranih prema ukupnim prihodima, ostvarilo je u 2020. godini ukupne prihode u iznosu od 1,2 milijarde kuna i njihov udio u ukupnim prihodima poduzetnika sa sjedištem u Dubrovniku iznosio je 31%. Prema ostvarenim ukupnim prihodima u 2020. godini, najuspješnija bila su tri društva: ATLANTSKA PLOVIDBA d.d. (s 300,5 milijuna kuna), PEMO d.o.o. (s 283 milijuna kuna) i JADRANSKI LUKSUZNI HOTELI d.d. (sa 156,6 milijuna kuna).

**Tablica 3. TOP 10 poduzetnika sa sjedištem u Dubrovniku prema UKUPNIM PRIHODIMA u 2020. godini**

*(iznosi u tisućama kuna, plaće u kunama)*

|  |  |  |  |  |  |
| --- | --- | --- | --- | --- | --- |
| **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit ili gubitak razdoblja** |
| 61063868086 | ATLANTSKA PLOVIDBA d.d. | Dubrovnik | 38 | 300.545 | -35.687 |
| 36390325978 | PEMO d.o.o. | Dubrovnik | 303 | 283.042 | 19.048 |
| 22797775374 | JADRANSKI LUKSUZNI HOTELI d.d. | Dubrovnik | 691 | 156.611 | -87.769 |
| 68907889567 | PGM RAGUSA d.d. | Dubrovnik | 81 | 89.652 | 5.426 |
| 46889088938 | ALFAPLAN GRAĐENJE d.o.o. | Dubrovnik | 173 | 86.149 | 1.267 |
| 60216477432 | DUBROVNIK CESTE d.d. | Dubrovnik | 160 | 81.854 | 402 |
| 36411681446 | LIBERTAS-DUBROVNIK d.o.o.  | Komolac-Mokošica | 297 | 67.444 | 75 |
| 00862047577 | VODOVOD DUBROVNIK d.o.o. | Dubrovnik | 192 | 65.099 | -15.731 |
| 88524880809 | VJETROELEKTRANA KATUNI d.o.o. | Dubrovnik | 0 | 63.530 | 11.531 |
| 02158940729 | VJETROELEKTRANA PONIKVE d.o.o. | Dubrovnik | 1 | 49.506 | 2.702 |
| **Ukupno TOP 10 po UKUPNIM PRIHODIMA** | **1.935** | **1.243.432** | **-98.734** |
| **Ukupno SVI po odabranim kriterijima (2.336)** | **10.699** | **4.010.315** | **-533.232** |
| **Udio TOP 10 poduzetnika**  | **18,1%** | **31,0%** | **18,5%** |

*Izvor: Fina, Registar godišnjih financijskih izvještaja, obrada GFI-a za 2020. godinu*

Među poduzetnicima sa sjedištem u Dubrovniku, najveću dobit razdoblja ostvarila su društva PEMO d.o.o. (19 milijuna kuna) i VJETROELEKTRANA KATUNI d.o.o. (11,5 milijuna kuna).

Na rang listi gradova i općina RH, poduzetnici sa sjedištem u Dubrovniku na 7. su mjestu po broju poduzetnika (2.336), 11. po broju zaposlenih (10.699), 22. prema ukupnim prihodima (4 milijarde kuna) i 556. po neto dobiti/gubitku (533,2 milijuna kuna neto gubitka).

**Tablica 4.** **Broj poduzetnika, zaposlenih, ukupni prihodi i neto dobit/gubitak poduzetnika u Dubrovniku, u 2020.**  *(iznosi u tisućama kuna)*

|  |  |  |  |  |
| --- | --- | --- | --- | --- |
| **Naziv grada** | **Broj poduzetnika** | **Broj zaposlenih** | **Ukupni prihodi** | **Neto dobit/neto gubitak** |
| Broj | Rang na razini RH | Rang po žup. sjedištima | Broj | Rang na razini RH | Iznos | Rang na razini RH | Iznos | Rang na razini RH |
| **Dubrovnik** | 2.336 | **7** | **6** | 10.699 | **11** | 4.010.315 | **22** | -533.232 | **556** |

*Izvor: Fina, Registar godišnjih financijskih izvještaja, obrada GFI-a za 2020. godinu*

Prosječna mjesečna neto plaća obračunana zaposlenima kod poduzetnika sa sjedištem u Dubrovniku, u 2020. godini iznosila je 5.438 kuna i za 2,9% je viša u odnosu na prosječnu mjesečnu neto plaću obračunanu zaposlenima kod poduzetnika na području Dubrovačko-neretvanske županije (5.284 kune).

Za usporedbu, prosječna mjesečna neto plaća obračunana zaposlenima kod poduzetnika na razini RH u 2020. godini iznosila je 5.971 kunu i za 9,8% je viša od prosječne mjesečne neto plaće obračunane zaposlenima kod poduzetnika sa sjedištem u Dubrovniku.

**Grafikon 2. Prosječna mjesečna neto plaća po zaposlenom u 2020. godini kod poduzetnika sa sjedištem u Dubrovniku, Dubrovačko-neretvanskoj županiji i na razini RH** *(prosječne plaće u kunama)*

**

*Izvor: Fina, Registar godišnjih financijskih izvještaja, obrada GFI-a za 2020. godinu*

*Informacija o tome* ***je li poslovni subjekt u blokadi ili ne****, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

*Pojedinačni podaci o rezultatima poslovanja poduzetnika dostupni su besplatno na RGFI – javna objava a agregirani i pojedinačni podaci dostupni su uz naknadu na servisu info.BIZ.*

|  |  |
| --- | --- |
| [*Info.BIZ*](https://www.fina.hr/info.biz) *servis pruža uvid u informacije o uspješnosti poslovanja i financijskom položaju svih poslovnih subjekata te o poslovnoj okolini u kojoj oni djeluju. Najveća je i najažurnija baza poslovnih informacija za više od* ***830.000 poslovnih subjekata iz više od 30 izvora.*** *Omogućuje brže, jednostavnije i sigurnije donošenje poslovnih odluka, sustavno praćenje klijenata, olakšava izradu poslovnih analiza te praćenje trendova i prepoznavanje potencijala na tržištu.**Ako ste zainteresirani i* ***želite ugovoriti uslugu ili kupiti veći broj paketa****:* *prodaja@fina.hr**Ako* ***trebate korisničku podršku****: 0800 0080,* *info@fina.hr* |  |

1. Serija podataka u grafikonima za sve godine prikazana je iz godišnjeg financijskog izvještaja iz kolone tekuće godine. [↑](#footnote-ref-1)
2. Serija podataka u tablici za sve godine prikazana je iz godišnjeg financijskog izvještaja iz kolone tekuće godine. [↑](#footnote-ref-2)